text: Skur nedbrændte - to rækkehuse reddet
  20 marts 2018 kl. 05.17
  En brand natten til tirsdag i et skur i Esbjerg truede med at brede sig til to nærliggende rækkehuse.
  
  Nikolaj Hølmkjær, vagtchef, Syd- og Sønderjyllands Politi: "- Vi fik kort efter klokken 02 to anmeldelser stort set på samme tid fra vidner, der så store flammer stå ud fra skuret. "
  En hurtig og effektiv indsats af mandskabet fra Sydvestjysk Brandvæsen forhindrede i nat, at en brand i et skur ved to rækkehuse på Thomsens Alle i Esbjerg bredte sig til de to rækkehuse.
  - Vi fik hurtigt sendt brandvæsenet ud på stedet, hvor det lykkedes at begrænse branden til skuret, der nedbrændte, siger vagtchef Nikolaj Hølmkjær, Syd- og Sønderjyllands Politi, tirsdag morgen til TV SYD.
  Umiddelbart har politiet ikke noget bud, hvordan skur-branden er opstået. Det skal brandteknikere nu finde frem til.
  